Školská jedáleň pri ZŠ, SNP 1484, Považská Bystrica

**VNÚTORNÝ PORIADOK – DOTOVANÉ OBEDY**

V Pov. Bystrici 16.08.2019

 Antónia Miščíková

 vedúca ŠJ

 V súvislosti s novelou zákona s účinnosťou od 1.1. 2019 č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky, ktorá sa týka najmä poskytovania dotácie na stravu, vydávame Vnútorný poriadok školskej jedálne.

**Výška dotácie**

Dotácia na stravu sa poskytuje v sume **1,20 €** za každý deň, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo obed alebo iné jedlo. Ak dieťa neodobralo stravu z dôvodu, že zriaďovateľ nezabezpečil diétne jedlo dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotácia na stravu, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.

Dotáciu na stravu bude od 01.09. 2019 poskytovaná

|  |  |
| --- | --- |
| na deti podľa § 4 ods. 3 písm. a) zákona, navštevujúce | posledný ročník materskej školy alebo základnú školu **(nevyžaduje sa zoznam detí)**  |

VZN Mesta Považská Bystrica – výpis

§ 9 ods. 3,6,7

V súlade s finančnými pásmami vydanými ministerstvom určuje Mesto Považská Bystrica výšku príspevku na nákup potravín v školských jedálňach vo svojej zriaďovateľskej pôsobnosti takto:

|  |  |  |  |  |
| --- | --- | --- | --- | --- |
| ***Kategória stravníkov*** | ***desiata*** | ***obed*** | ***olovrant*** | ***Spolu*** |
| MŠ (stravníci od 2 - 6 rokov) | 0,36 eur | 0,85 eur | 0,24 eur | **1,45 eur** |
| ZŠ (stravníci od 6 - 11 rokov) |  | 1,15 eur |  | **1,15 eur** |
| ZŠ (stravníci od 11- 15 rokov) |  | 1,23 eur |  | **1,23 eur** |
| dospelí (stravníci od 15 rokov) |  | 1,33 eur |  | **1,33 eur** |

V základných školách je pre I. stupeň školy schválený finančný limit na nákup potravín na dieťa 1,15 eur. Rozdiel 0,05 eur medzi výškou dotácie a finančným limitom použije školská jedáleň na čiastočnú úhradu režijných nákladov, ktoré sú vo výške 0,15 eur a zvyšných 0,10 eur uhradí zákonný zástupca dieťaťa.

V základných školách je pre II. stupeň školy schválený finančný limit na nákup potravín na dieťa 1,23 eur. Rozdiel 0,03 eur medzi výškou dotácie a finančným limitom uhradí zákonný zástupca dieťaťa spolu s príspevkom na čiastočnú úhradu režijných nákladov (0,15 eur) spolu 0,18 eur za každý deň, v ktorom dieťa odobralo stravu.

Cena jedného obeda pre dospelých stravníkov je 2,60 eur vrátane režijných nákladov a uhrádza sa v súlade so Zákonníkom práce, VZN mesta, príslušnou kolektívnou dohodou a pod.

III. Príspevky s použitím na diétne stravovanie

Ods.7,8,9

V súlade s finančnými pásmami vydanými ministerstvom určuje Mesto Považská Bystrica výšku príspevku, ktorý uhrádza zákonný zástupca žiaka vo výške nákladov na nákup potravín na prípravu diétnych jedál podľa vekových kategórií stravníkov takto:

|  |  |
| --- | --- |
| ***Kategória stravníkov*** | ***obed*** |
| ZŠ (stravníci od 6 - 11 rokov)  | 1,38 eur |
| ZŠ (stravníci od 11- 15 rokov)  | 1,48 eur |
| SŠ (stravníci od 15- 18/19 rokov)  | 1,60 eur |

V základných školách je pre I. stupeň školy schválený finančný limit na nákup potravín na diétnu stravu na dieťa 1,38 eur. Rozdiel 0,18 eur medzi výškou dotácie a finančným limitom uhradí zákonný zástupca dieťaťa spolu s príspevkom na čiastočnú úhradu režijných nákladov vo výške 0,15 eur (spolu 0,33 eur) za každý deň, v ktorom dieťa odobralo stravu.

V základných školách je pre II. stupeň školy schválený finančný limit na nákup potravín diétnu stravu na dieťa 1,48 eur. Rozdiel 0,28 eur medzi výškou dotácie a finančným limitom uhradí zákonný zástupca dieťaťa spolu s príspevkom na čiastočnú úhradu režijných nákladov vo výške 0,15 eur (spolu 0,43 eur) za každý deň, v ktorom dieťa odobralo stravu.

§ 11ods. 1,2,3

Zákonný zástupca prihlási dieťa do zariadenia školského stravovania prostredníctvom zápisného lístka, v ktorom sa zaviaže včas odhlasovať a prihlasovať dieťa na odber stravy a uhradiť stravné, ak dieťa neodhlási.

Zákonný zástupca je povinný dieťa včas odhlásiť z odberu stravy, ak sa nezúčastní výchovnej a vzdelávacej činnosti v škole spôsobom podľa vnútorného predpisu školy.

Ak nie je možné dieťa zo závažných dôvodov (napr. náhle ochorenie) včas odhlásiť, má zákonný zástupca právo zobrať si jedlo dieťaťa v tento deň do svojich prepravných nádob. Pretože na toto dieťa nebude poskytnutá dotácia na prípravu stravy, je zákonný zástupca povinný uhradiť náklady na stravu podľa predchádzajúcich ustanovení. Dopredu zaplatené náklady za pripravené a neprevzaté jedlo sa v tomto prípade nevracajú.

**Prihlasovanie na obedy**

Zákonný zástupca prihlási žiaka do zariadenia školského stravovania prostredníctvom zápisného lístka stravníka - §9 ods. e) vyhlášky č. 330/2009 Z.z..

Žiak bude prihlásený na stravu po uhradení poplatku za obedy a pripísaní na účet školskej jedálne. Obedy je potrebné uhradiť mesiac vopred do 20. dňa v mesiaci, aby bolo možné poskytnúť stravu od prvého dňa v nasledujúcom mesiaci.

Okrem mesačného poplatku za obedy je nutné uhradiť 20.-€ ako finančnú zábezpeku v prípade, že nebude mať žiak nárok na dotáciu od štátu a bude musieť platiť plnú výšku obeda t.j. I. stupeň 1,30 € jeden obed

 II. stupeň 1,38 € jeden obed

Po vyčerpaní finančnej zábezpeky je nutné uhradiť ďalšiu v tej istej sume 20.- €.

Obedy na nasledujúci mesiac budú prihlásené všetkým, do výšky sumy, ktorú majú na konte. Ak bude nedostatočné konto na prihlásenie celého mesiaca, ostatné obedy budú automaticky odhlásené.

**Odhlasovanie z obedov**

Za odhlasovanie z obedov je zodpovedný zákonný zástupca dieťaťa.

Možnosti odhlasovania obedov:

* na web stránke: [www.strava.cz](http://www.strava.cz)
* cez mobilnú aplikáciu
* osobne v ŠJ

v jedálni na boxe

Telefonické odhlášky NEBERIEME !!!

Odhlásiť alebo prihlásiť sa je potrebné **najneskôr do 13,30 hod. v predchádzajúci pracovný deň.**

Ak dieťa náhle ochorie a nie je možnosť odhlásiť ho, môže zákonný zástupca prísť si zobrať obed do obedára. V tomto prípade nie je nárok na dotáciu a zákonný zástupca je povinný uhradiť plnú výšku ceny obeda. Ostatné dni počas choroby dieťaťa musí odhlásiť.

**Za neodobratú alebo včas neodhlásenú stravu sa finančná ani vecná náhrada neposkytuje!**

**VÝDAJ OBEDOV**

Obedy sa vydávajú v čase od 11,30 – 13,30 hod. v prípade plavcov do 14,00 hod.

Evidencia odberu obedov je na základe karty, ktorou sa musí každý stravník identifikovať pri odbere obeda. V prípade že kartu zabudne, musí si u vedúcej ŠJ vyzdvihnúť náhradnú stravenku na ten deň. Ak tak neurobí, zákonný zástupca žiaka uhradí za obed plnú sumu.

V záujme zákonných zástupcov žiakov, mať celkový prehľad o stravovaní, odhlasovaní a stave konta, odporúčam všetkým, aby si zriadili odhlasovanie cez internetovú stránku [www.strava.cz](http://www.strava.cz). Informácie u vedúcej ŠJ.

Všetky potrebné informácie sú a budú zverejňované na stránke školy: [www.sestkovo.edupage.org](http://www.sestkovo.edupage.org) – žiaci a rodičia – život na škole - oznamy školskej jedálne.